section_heading: Životopis
paragraph_text: Rodila se 1972. u Splitu. Godine 1991. upisala se na studij Kroatistike na Filozofskom fakultetu u Zagrebu na kojem je i diplomirala 1997. radom "Kliški mjesni govor". Magistrirala je 2003. (2001.) na temu "Fonološki opis mjesnih govora čakavskih mjesta koja gravitiraju Zadru, Šibeniku i Splitu". Doktorirala je radom "Govori Makarskoga primorja - fonologija i morfologija" 2009. godine (Sveučilište u Zagrebu).